“O‘zbekneftgaz”: ESG standartlarini joriy etish bo‘yicha ishlar jadal olib borilmoqda

Shu jumladan bugungi kunda:

Ishlab chiqarish korxonalari rahbariyatini ESGning dolzarb masalalari bilan yaqindan tanishtirish maqsadida joriy yilning 15-16 iyun kunlari qazib chiqarish boshqarmalari va gazni qayta ishlash zavodlarida, xususan Muborak tumani va Qarshi shahrida Boshqaruv Raisining maslahatchisi (A. Mustafayev) va ESGni joriy etish bo‘limi boshlig‘i (M. Nigmadjanov) ishtirokida ochiq o‘quv seminarlari o‘tkazildi.
Seminar davomida ishtirokchilar quyidagilar bilan yaqindan tanishdilar:

Muborak gazni qayta ishlash zavodi va Muborak neft va gaz qazib chiqarish boshqarmasi rahbarlari uchun seminar bo‘lib o‘tdi. Zavod direktori Shamsiyev Shermat Jo‘raqulovich ushbu mavzuga o‘z qiziqishini bildirdi va ESG standartlarini joriy qilish jarayonida puxta rejalashtirilgan harakatlar muhimligini ta’kidlab o‘tdi.
“O‘zbekneftgaz” AJning Qarshi shahridagi ma’muriy binosida Sho‘rtan gaz kimyo majmuasi va Sho‘rtan neft va gaz qazib chiqarish boshqarmasi, “O‘zneftgazburg‘ilash ishlari” MChJ rahbariyati uchun seminar tashkil qilindi.

Seminarlar davomida kompaniya ESG maqsadlari loyihasi ham muhokama qilinib, tadbir ishtirokchilaridan bu boradagi rejalarni amalga oshirish uchun takliflar olindi.
“O‘zbekneftgaz” AJning 2021 yil uchun ESG hisobotini tuzish va ESG reytingini olishda qo‘llab-quvvatlash bo‘yicha xalqaro konsalting kompaniyasini jalb qilishi bo‘yicha ishlar olib borilayotgani ham alohida ta’kidlab o‘tildi.
Kelgusida ham “O‘zbekneftgaz” AJ xodimlarining ESG va barqaror rivojlanish masalalari bo‘yicha bilim va ko‘nikmalarini oshirishga qaratilgan tadbirlar tasdiqlangan rejalarga muvofiq davom ettiriladi.
“O‘zbekneftgaz” AJ Matbuot xizmati Ⓣ